মির্জা ফখরুল বলেন, গত ৩ ফেব্রুয়ারি বিএনপির জাতীয় নির্বাহী কমিটির সভায় দেশনেত্রী বেগম খালেদা জিয়া বলেছিলেন, আমি হয়ত কারাগারে চলে যাবো। কিন্তু আপনারা সমস্ত রাজনৈতিক দল ও সংগঠনগুলোকে নিয়ে একটা ঐক্য গড়ে তুলুন। সেই ঐক্যের মধ্য দিয়ে এই দানবকে পরাজিত করুন। সেই লক্ষ্যে আমরা তার নির্দেশ অনুযায়ী শান্তিময় বিভিন্ন কর্মসূচির মধ্য দিয়ে আমরা অন্যান্য সংগঠনগুলোর সঙ্গে আলাপ-আলোচনা করে একটা জাতীয় ঐক্য গড়ে তোলার চেষ্টা করছি। প্রক্রিয়া চলছে। আমরা বিশ্বাস করি এটাতে আমরা সফল হবো। আমাদের সামনে এখন পথ একটাই জাতীয় ঐক্য গড়ে তুলতে হবে। যার মাধ্যমে আমরা দানব সরকারকে পরাজিত করবো।